Folke Dahlberg
Store norske leksikon,Kunst og estetikk,Bildende kunst,Samtidskunst,Internasjonale tegnekunstnere
Folke Dahlberg var en svensk tegnekunstner, grafiker og forfatter. Etter først å ha illustrert andres diktsamlinger, debuterte han som lyriker med Cartesiansk dykare (1948), fulgt av en rekke bokutgivelser. Hans kunstneriske stil hadde tilknytning til fransk symbolisme og surrealisme, men det abstrakte og dunkle ble holdt i balanse av en realistisk naturskildring.
Studier Han studerte ved Tekniska Skolan (nåværende Konstfack) i Stockholm fra 1928 til 1931. Deretter begynte han ved Konsthögskolan i 1932, men avbrøt studiene etter tre semestre. Hav og sjø som inspirasjon Hav, kyst og vann, ved Middelhavet eller i Midt-Sverige, utgjorde hans hovedmotiv, både i ord og bilder. Også som prosaforfatter skildret han kyst og landskap. I sine surrealistisk pregede prikktegninger – der hele bildet ble bygd opp av små prikker, skapte han drømmeaktige visjoner av blant annet skip, vrakgods, strandsteiner og døde trær, fylt av en egen stillhet.Folke Dahlberg bodde og arbeidet store deler av sitt liv ved den store innsjøen Vättern og var veldig glad i å seile. I 1966 druknet han her, etter å ha falt ut av båten. Dagen etter hans tragiske død kom hans siste bok ut, Havet slutet. Les mer i Store norske leksikon lyrikk prosa tegning Eksterne lenker Folke Dahlberg Sällskapet